La nivel național se desfășoară competiția „Săptămâna verde” care urmărește selectarea a câte 5 activități din fiecare județ care vor fi premiate, încărcate pe platforma dedicată și vor deveni modele de bune practici pentru elevii și cadrele didactice din întreaga țară.
Pentru a participa la această competiție în județul Neamț, unitățile de învățământ trebuie să transmită dosarul celei mai apreciate activități selectate, la nivelul școlii, și să îl transmită electronic la adresa [email protected], până la data limită de 10 iunie.
Selecția va fi realizată de comisia județeană din inspectoratul școlar în baza criteriilor din fișa de evaluare. Activitățile selectate trebuie să se fi dovedit eficiente în dezvoltarea competențelor elevilor „privind investigarea inter și transdisciplinară a realității înconjurătoare și formarea unui comportament responsabil față de mediul înconjurător”, precizează ISJ Neamț într-un comunicat de presă.
Tematica activităților din cadrul Săptămânii Verzi sunt din domeniile legate de mediu: schimbările climatice, managementul deșeurilor, consum și producție sustenabile, energia verde, biodiversitate, poluare, păduri și viața terestră, apă și viață acvatică etc.
Angela Croitoru